# Segona missió militar francesa al Japó

La segona missió militar francesa al Japó de 1872 a 1880, va ser una missió dels francesos per a assessorar en l'àmbit militar al Japó. Va seguir a la primera missió militar francesa al Japó (1867-1868), que va acabar amb la Guerra Boshin i l'establiment de l'imperi de l'emperador Meiji.

## Antecedents

La formació d'una segona missió militar al Japó va ser més aviat una sorpresa, ja que la primera missió militar francesa s'havia aliat amb el Shogun Tokugawa Yoshinobu contra el govern de l'emperador Meiji durant la guerra Boshin. D'altra banda, França havia perdut part del seu prestigi militar, per la seva derrota a la guerra francoprussiana.
No obstant això, França encara conservava una mica d'atractiu per al Japó. Això va ser expressat pel ministre de Relacions Exteriors japonès Iwakura Tomomi durant la seva visita a França el 1873 (la missió Iwakura):
| « | El ministre de Relacions Exteriors del Mikado [Iwakura] li va dir al nostre representant després del nostre combat mortal contra Alemanya: «Coneixem els mals que la guerra ha infligit a França, però això no ha canviat en res en nostre parer sobre els mèrits de l'exèrcit francès, que va mostrar tant coratge contra tropes numèricament superiors». | » |
| — Revue des Deux Mondes (Mars - Avril 1973). «Le Japon depuis l'Abolition du Taïcounat» |||

## La missió

La missió va arribar al Japó al maig de 1872, encapçalada pel tinent coronel Charles Antoine Marquerie (1824-1894). Més tard va ser substituït pel coronel Charles Claude Munier.
La missió va estar composta per noy oficials, catorze suboficials, un cap de música (Gustave Désiré Dragon), un veterinari, i dos artesans. Un membre famós de la missió va ser Louis Kreitmann (1851-1914), enginyer i capità de l'exèrcit («Capitaine du Génie»). Louis Kreitmann seria més tard director de la prestigiosa École Polytechnique. Kreitmann va fer prop de 500 fotografies, que ara es troben a l'Institut des Hautes Études Japonaises (Collège de France), París.
Els membres de la missió van ser contractats per tres anys, amb salaris mensuals de 150-400 iens (per fer una comparació, en aquell moment el sou del primer ministre japonès, era de 500 iens, i un mestre d'escola acabat de graduar rebia 5 iens mensuals).

## Activitats

L'objectiu de la missió era ajudar a reorganitzar l'Exèrcit Imperial Japonès, i establir el primer projecte de llei, promulgat el gener de 1873. La llei va establir el servei militar per a tots els homes amb una durada de tres anys i amb un període addicional de quatre anys a la reserva.
La missió francesa va ser especialment activa en l'Escola Militar d'Ueno per a suboficials. Entre 1872-1880 es van establir diverses escoles i establiments militars sota la direcció de la missió, incloent-hi:
* Creació de la Toyama Gakko, la primera escola per a capacitar i educar oficials i suboficials.
* Una escola de tir, on s'utilitzaven rifles francesos.
* Un arsenal per a la fabricació d'armes i municions, equipada amb maquinària francesa, que donava feina a 2.500 treballadors.
* Bateries d'artilleria en els suburbis de Tòquio.
* Una fàbrica de pólvora.
* L'Acadèmia Militar per a oficials de l'Exèrcit a Ichigaya, inaugurada el 1875, en els terrenys de l'actual Ministeri de Defensa.
Entre 1874 i el final del seu mandat, la missió va estar a càrrec de la construcció de les defenses costaneres del Japó.
La missió va tenir lloc en un moment d'una tensa situació interna al Japó, amb la revolta de Saigō Takamori durant la rebel·lió de Satsuma, i va contribuir significativament a la modernització de les forces imperials abans del conflicte.
Alguns membres de la missió també es van esforçar a aprendre arts marcials japoneses: Villaret i Kiehl van ser membres del dojo de Sakakibara Kenkichi, un mestre de Jikishin Kage Ryu, una forma d'esgrima (Kenjutsu), pel que van ser uns dels primers estudiants occidentals d'arts marcials japoneses.

## Fets posteriors

Es va dur a terme una tercera missió militar francesa al Japó (1884-1889) amb cinc homes. Però Japó es va recolzar a Alemanya per a l'assessorament militar entre 1886 i 1889.
No obstant això, durant aquesta etapa França va guanyar considerable influència en l'Armada Imperial Japonesa a través del despatx de l'enginyer Louis-Émile Bertin, que va dirigir el disseny i la construcció de la primera armada moderna japonesa a gran escala a partir de 1886.

## Alguns altres membres de la missió

* Armand Pierre André Echemann (11 d'abril de 1872 - 18 de gener de 1875). Capità d'Infanteria (exercicis militars, tir, entrenament físic i teoria).
* Joseph Auguste Cros (11 d'abril de 1872 - 29 de febrer de 1876). Sotstinent d'Infanteria (exercicis militars, tir, entrenament físic i teoria).
* François Joseph Ducros (26 de maig - 10 d'abril de 1877). Sergent d'Infanteria (instrucció en entrenament físic).
* Alexandre Étienne Bouguin (29 d'octubre de 1875 - 31 de desembre de 1879). Tinent d'Infanteria (teoria de tir).
* Joseph Kiehl (27 de setembre de 1884 - 24 de juliol de 1887). Mestre d'armes i mariscal de logística (professor d'educació física i esgrima).
* Étienne de Villaret (29 d'octubre de 1884 - 28 octubre 1887). Tinent (estratègia, teoria i tècnica de tir).
* Henri Berthaut (contractat el 29 d'octubre de 1884). Tinent (administració de la missió, calendari dels cursos). Tornat a contractar el 29 octubre 1886.
* Henri Lefèbvre (25 de setembre de 1887 - 26 de gener de 1889). Capità d'Infanteria (estratègia, tir i teoria de l'exercici físic).

## Referències

* ↑ Ichikawa, Shin-ichi «La Mission Iwakura (1871 - 1873) et la France : ce que virent en Europe les Japonais de l'époque Meiji» (pdf) (en francès). Bulletin of the Institute for Mediterranean Studies. Institute for Mediterranean Studies, Waseda University [Shinjuku, Tòquio], 4, 01-03-2003. Arxivat de l'original el 3 de març 2016 [Consulta: 11 octubre 2014].
* ↑ Watanabe, Ichiro. 明治武道史 [Meiji Budo-shi] (en japonès). Tòquio: Shin Jinbutsu Oraisha, Showa 46, 1971 [Consulta: 11 octubre 2014].

## Bibliografia

* Kreitmann, Louis; Kreitmann, Pierre; Uméda, Masami. Deux ans au Japon 1876-1878 = 二年間の日本滯在 1876-1878. 1, Carnets de route [Dos anys al Japó 1876-1878. 1, Quaderns de viatges] (en francès i japonès). Marsella: autoedició, 1995. OCLC 51106062.
* Kreitmann, Louis; Kreitmann, Pierre; Uméda, Masami. Deux ans au Japon 1876-1878 = 二年間の日本滯在 1876-1878. 2, Carnets de route et des lettres [Dos anys al Japó 1876-1878. 2, Quaderns de viatges i cartes] (en francès i japonès). Marsella: autoedició, 1996. OCLC 863854214.
* Fiévé, Nicolas; Matsuzaki-Petimengin, Sekiko (dir.); Institut des Hautes Études Japonaises du Collège de France/Équipe, Civilisation japonaise du CNRS/Nihon Toshokan Kyôkai. フランス士官が見た近代日本のあけぼの―ルイ・クレットマン・コレクション = Collection Louis Kreitmann. L'aube du Japon moderne vue par un officier français au cours des années 1876-1878 [Col·lecció Louis Kreitmann. L'alba del Japó modern, vist per un oficial francès en els anys 1876-1878] (en japonès i francès). Tokyo: IRD Co.Ltd, 2005. ISBN 4-901061-10-0.
* Polak, Christian. 絹と光 : 知られざる日仏交流100年の歴史 : 江戸時代～1950年代 = Soie et Lumières, l'âge d'or des échanges franco-japonais (des origines à l'après-guerre) [Seda i Llums, l'edat d'or del comerç franco-japonès (des dels orígens fins a la post-guerra)] (en japonès i francès). Tokyo: Chambre du commerce et d'industrie Française du Japon, Hachette Fujingahôsha, Maig 2002. ISBN 4-573-06210-6. OCLC 718252365.
* Nishibori, Akira. 日仏文化交流年表 (en japanese). Ichikawa: 日仏関係研究センター[Franco-Japanese Relations Research Center], 1984. OCLC 47481721.
* Polack, Christian «Étienne de Villaret». VU! magazine.
* Nishibori, Akira. 日本の近代化とグランド・ゼコール : 黎明期の日仏交流 : 日仏会館教養講座 (en japanese). Tokyo: Tsuge Shobō Shinsha, 2008. ISBN 4806805866. OCLC 277275342.
* Watanabe, Ichirō. 明治武道史 (en japanese). Tokyo: Shinjinbutsu Ōraisha, Shōwa 46, 1971. OCLC 15374653.
* 陸軍教育史 (en japanese), 1913.
* Hideaki, Kinoshita «陸軍戸山学校の体育 [Rikugun Toyama Gakko no Taiiku]». オリンピック [Olympic], 21, 22 juliol 1983, 21-04-1983, pàg. 6-9.
* Hideaki, Kinoshita «経歴からみた戸山学校の教官構成 = Rekishi kara mita Toyama Kakko no Kyokan Kyosei». 日本体育学会大会号 [Japanese Society of Physical Education], 30, 11-1979, pàg. 106.
* Hideaki, Kinoshita «質問紙の史料価値についての検討». 日本大学人文科学研究所研究紀要 / 日本大学人文科学研究所 [編], 25, 1981, pàg. 142-166.
* Hideaki, Kinoshita «旧陸軍戸山学校卒業生数». 日本体育学会大会号, 29, 17-12-1978, pàg. 81.
* Bernard, Hervé. L'ingénieur général du génie maritime Louis, Emile Bertin 1840–1924 créateur de la marine militaire du Japon à l'époque de Meiji Tenno (en francès). self-publishing, 2007.
* Bernard, Hervé. Ambassadeur au pays du Soleil Levant dans l'ancien Empire du Japon (en francès). self-publishing, 2007.